नेकपाले उपाध्यक्ष पदमा भने उम्मेदवार उठाएको छैन । उपाध्यक्षमा कांग्रेसबाट श्रीकुमारी रोकामगर, माओवादी केन्द्रबाट रामकिरणी रोकामगर र एमालेबाट जान रोका भिड्ने भएका छन् । कांग्रेसका स्थानीय एक नेताले नेकपा र कांग्रेसबीच गठबन्धन गरेर निर्वाचनमा जाने सहमति भएको बताए । ‘यो सहमतिलाई पार्टीको माथिल्लो तहसम्म निर्णयार्थ पठाउने योजनामा छौं,’ उनले भने । पाँचवटा मात्र वडा रहेको थबाङ रोल्पाकै सबैभन्दा सानो गाउँपालिका हो । २०७० मा भएको दोस्रो संविधानसभा निर्वाचनमा थबाङवासीले मतदान गरेका थिएनन् ।
